אפיי יודו

אפיידם פרידיי "אפיי" יודו (באנגלית: Ekpedeme Friday "Ekpe" Udoh; נולד ב-20 במאי 1987 באדמונד, אוקלהומה שבארצות הברית) הוא כדורסלן אמריקאי-ניגרי, המשחק בעמדות הפאוור פורוורד והסנטר בקבוצת וירטוס בולוניה מליגת העל האיטלקית.

קריירה טרום-מקצוענית
אודו החל את הקריירה בקבוצת הכדורסל של תיכון אדמונד סנטה פה בעיר הולדתו. אחרי סיום התיכון הוא התחייב לשחק בקבוצת הכדורסל של אוניברסיטת מישיגן, בה שיחק במשך שתי עונות. לאחר מכן שיחק למשך עונה נוספת בקבוצת הכדורסל של אוניברסיטת ביילור שבוייקו, טקסס. ממוצעיו בכל תקופתו במכללות עמדו על 8.4 נקודות, 6.3 ריבאונדים, 1.5 אסיסטים ו-2.5 חסימות למשחק בממוצע. חלק מהתארים שבהם זכה בשנים אלו היו היכללותו באזכורי הכבוד של נבחרת האול-אמריקן של אסושיאייטד פרס, ובחירות לחמישייה השנייה, לחמישיית ההגנה, לרוקי העונה ולחמישיית הרוקיז של  הביג 12.

קריירה מקצוענית
גולדן סטייט ווריורס
אחרי שלוש שנים בלבד במכללות ויתר יודו על שנתו הרביעית ונרשם לדראפט ה-NBA 2010, בו נבחר במקום השישי הכללי על ידי גולדן סטייט ווריורס. עונתו הראשונה של יודו ב-NBA נפתחה רק בדצמבר , עקב פציעה בשורש כף היד. בסך הכל בעונתו הראשונה כמקצוען שיחק יודו 58 משחקים, בהם קלע 4.1 נקודות והוריד 3.1 ריבאונדים - בתוספת 1.5 חסימות, על פני 17.8 דקות למשחק בממוצע. עונתו השנייה הופרעה על ידי שביתת שחקנים, שבמהלכה עבר לשחק בבני השרון מליגת העל הישראלית - בה הספיק לשחק משחק אחד בלבד לפני סיום השביתה, בו קלע 22 נקודות, הוריד 16 ריבאונדים, מסר 3 אסיסטים וחסם 3 זריקות. בשאר העונה שיחק יודו בווריורס, כשהוא משחק במשך 21.8 דקות ב-38 משחקים.

מילווקי באקס
במרץ 2012 הועבר יודו בטרייד יחד עם קוואמי בראון ומונטה אליס למילווקי באקס, בתמורה לאנדרו בוגוט ולסטיבן ג'קסון. במילווקי שיחק שתיים וחצי עונות, בהן קלע 4.2 נקודות למשחק, הוריד 3.6 ריבאונדים למשחק, חסם 1.2 חסימות למשחק, מסר 0.7 אסיסטים למשחק וחטף 0.5 חטיפות למשחק.

לוס אנג'לס לייקרס
אחרי סיום הקדנציה במילווקי עבר לעונה אחת בלוס אנג'לס קליפרס, בה שיחק רק 33 משחקים.

פנרבחצ'ה
לקראת עונת  חתם יודו בפנרבחצ'ה מליגת העל הטורקית, שהגיעה בעונה הקודמת לשלב הפיינל פור ביורוליג. בעונתו הראשונה בקבוצה הוביל אותה יחד עם בוגדן בוגדנוביץ' ויאן וסלי לגמר היורוליג בו הפסידה לצסק"א מוסקבה, וזכה איתה בטרבל מקומי, שכלל אליפות, גביע וגביע נשיאים (סופר קאפ). ברמה האישית נכלל יודו בעונה זו בחמישייה השנייה של העונה ביורוליג, כשהעמיד מדד יעילות ממוצע של 16 נקודות מדד. בעונת  עלה יודו מדרגה, כאשר המדד הממוצע שלו ביורוליג עומד על 20.1, והוא נבחר להיכלל בחמישיית העונה ביורוליג יחד עם חברו לקבוצה בוגדנוביץ', שהוביל אותה יחד איתו בפעם השלישית ברצף לפיינל פור, ובפעם השנייה ברצף לגמר המפעל, שבסיומו זכתה פנרבחצ'ה בגביע אירופה הראשון בתולדותיה, ויודו נבחר ל-MVP של פיינל פור היורוליג. יודו גם נכלל בעונה זו ברשימת המועמדים לתואר שחקן ההגנה של היורוליג, אך הפסיד את התואר לאדם האנגה מסאסקי בסקוניה.

יוטה ג'אז
בפגרה שאחרי זכייתו ביורוליג עם פנרבחצ'ה חזר ל-NBA, הפעם ליוטה ג'אז.

בייג'ינג דאקס
ביולי 2019 עזב יודו את ה-NBA כשחתם על חוזה בבייג'ינג דאקס מליגת העל הסינית.

סטטיסטיקות הקריירה
בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  גולדן סטייט 58  18  17.8  0.437  0.000  0.656  3.1  0.7  0.4  1.5  4.1 גולדן סטייט 38  6  21.8  0.443  0.000  0.719  3.9  0.8  0.7  1.7  5.5 מילווקי 23  5  20.1  0.409  0.000  0.800  4.7  1.1  0.7  1.6  5.7  מילווקי 76  9  17.3  0.435  0.000  0.748  3.3  0.6  0.5  1.1  4.3  מילווקי 42  14  19.1  0.399  0.000  0.638  3.5  0.7  0.4  1.0  1.4  ל.א. קליפרס 33  0  3.9  0.458  0.000  0.778  0.8  0.2  0.2  0.2  0.9  יוטה 63  3 12.9  0.500  0.000  0.750  2.4  0.8  0.7  1.2 2.6  יוטה 51  1  6.3  0.694  0.000  0.633  1.8  0.5  0.2  0.6  2.3 קריירה 384  56  14.8  0.453  0.000  0.718  2.9  0.7  0.5  1.1  3.5

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  מילווקי 4  0  13.5  0.444  0.000  0.000  1.5  0.3  0.5  0.5  2.0  קליפרס 4  0  3.0  0.333  0.000  0.000  0.8  0.0  0.0  0.00.5  יוטה 6  0  3.5  1.000  0.000  0.000  0.5  0.0  0.0  0.3  0.3  יוטה 2  0  3.0  0.000  0.000  0.000  0.0  0.0  0.0  0.0  0.0 קריירה 16  0  5.8  0.429  0.000  0.000  0.8  0.1  0.1  0.3  0.8

ביורוליג
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  פנרבחצ'ה 27  24  27.8  0.555  0.000  0.768  5.1  1.3  0.7  2.3  12.6  פנרבחצ'ה 31  22  32.0  0.584  0.000  0.644  7.8  2.2  1.0  2.2  12.1 קריירה 58  46  30.0  0.570  0.000  0.700  6.5  1.8  0.9  2.2  12.3

קישורים חיצוניים



 פרופיל באתר אוניברסיטת ביילור

הערות שוליים

קטגוריה:אמריקאים ילידי אוקלהומה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ניגרים
קטגוריה:כדורסלני גולדן סטייט ווריורס
קטגוריה:כדורסלני בני השרון
קטגוריה:כדורסלני מילווקי באקס
קטגוריה:כדורסלני לוס אנג'לס קליפרס
קטגוריה:כדורסלני פנרבחצ'ה
קטגוריה:כדורסלני יוטה ג'אז
קטגוריה:כדורסלני בייג'ינג דאקס
קטגוריה:כדורסלני וירטוס בולוניה
קטגוריה:בחירות דראפט של גולדן סטייט ווריורס
קטגוריה:אוקלהומה: כדורסלנים
קטגוריה:אמריקאים שנולדו ב-1987
קטגוריה:כדורסלנים ניגרים באולימפיאדת טוקיו (2020)